aký je dúhový pochod (gay pride) v brightone, kde si žila posledné roky?
v brightone, najväčšom "gay meste" v anglicku, sa koná gay pride každoročne v prvý augustový víkend. už niekoľko dní pred pochodom to žije v meste gay atmosférou - doubledekre (typické anglické dvojposchodové autobusy) sú pomaľované dúhovými farbami. všade sú mottá, ktoré podporujú práva na život a gay komunitu. v sprievode majú svoje zasúpenie úradníci, zdravotníci, či policajti. napríklad policajti kráčajú v sprievode v uniformách a sú pomaľovaní dúhovými farbami. tiež banky, alebo iné spoločnosti kráčajú v sprievode a podporujú lgbt komunitu.obchody a banky majú vo výkladoch zástavy, kreatívne dúhové prvky a mottá. celé mesto žije pochodom už dva týždne pred samotným začiatkom.  kaviarne majú špeciálne edície pohárov v dúhových farbách. Ľudia chodia po ulici s dúhovými pohármi podporujúcimi gay komunitu. celkovo by som teda povedala, že lgbt komunita je v anglicku veľmi obľúbená, možno aj preto, že sa pravidelne zúčastňuje na dobrovoľníckych akciách.
brighton pride začína v časti mesta zvanom hove lawns. pokračuje popri mori (seafront) až po známy brighton pier. potom pokračuje okolo pavillionu, cez london road až do preston parku, kde sa sprievod končí a pokračuje sa veľkou párty. v preston parku nájdete kolotoče, stánky s občerstvením a viacero stanov s hudbou a mainstage, na ktorom vystupujú každoročne známe hviezdy. after party je aj v centre mesta v gay časti kemptown.